UDHËZIM
Nr. 15, datë 26.5.2020

PëR DISA SHTESA DHE NDRYSHIME NË UDHËZIMIN NR. 10, DATË 15.5.2019
“PËR PROCEDURAT E APLIKIMIT DHE TË REGJISTRIMIT NË INSTITUCIONET E ARSIMIT TË LARTË”, TË NDRYSHUAR

Në mbështetje të nenit 102 të Kushtetutës, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”,

UDHËZOJ:

1. Në udhëzimin nr. 10, datë 15.5.2019, të ndryshuar, bëhen këto shtesa dhe ndryshime:
a) Pika 4 e Kreut I, ndryshohet si më poshtë:
“4. Aplikimi i maturantëve/kandidatëve me formularët A1 dhe A1Z bëhet në portalin e maturës shtetërore online www.matura.qsha.gov.al., për programet e ciklit të parë të studimeve, për programet e studimeve me karakter profesional, për programet e integruara të ciklit të dytë të studimeve, dhe programet e dyta të studimit që nuk janë të të njëjtit cikël studimi në institucionet e arsimit të lartë.”.
b) Pas pikës 10, të Kreut I, shtohet pika 11, me këtë përmbajtje: 
“11. MASR i përcjell zyrtarisht QSHA-së dhe RASH-it listën e programeve të ciklit të parë të studimeve, të programeve të integruara të studimeve të ciklit të dytë me kohë të plotë dhe numrin e kuotave të studimit për secilin prej programeve.”.
c) Në pikën 1, të shkronjës “C”, të Kreut II, fjalët “deri në 10 (dhjetë)” zëvendësohen me fjalët “deri në 7 (shtatë)”.
d) Pas pikës 6, të shkronjës “C”, të Kreut II, shtohen pikat 7, 8 dhe 9, me këtë përmbajtje: 
“7. Të gjitha IAL-të, duke përfshirë edhe ato që zhvillojnë konkurse/testime, pas kryerjes së përllogaritjes së pikëve për çdo konkurrent, sipas kritereve të pranimit të përcaktuara nga IAL-ja me vendim senati, si dhe renditjes së tyre në varësi të pikëve të grumbulluara, afishojnë në mjediset publike, si dhe në faqen e zyrtare listat e renditjes. Pas fituesit të fundit vendoset vija e kuqe, në varësi të kuotave të ofruara për programin përkatës të studimit. 
8. Brenda datës së përcaktuar në kalendarin e miratuar me urdhër të titullarëve të QSHA-së dhe RASH-it, për çdo vit akademik, IAL-të, afishojnë dhe publikojnë listat e renditjes së aplikantëve, duke përdorur si element identifikimi vetëm ID e tyre të maturës, në mënyrë që të respektohen përcaktimet e kuadrit ligjor për mbrojtjen e të dhënave personale dhe ngarkojnë brenda afatit të përcaktuar në kalendar, një kopje elektronike të këtyre listave në portalin U-Albania. 
9. Kuotat e paplotësuara në përfundim të raundit të parë për çdo program studimi, mund të përshtaten nga IAL në programe të tjera studimi të të njëjtit cikël të ofruara brenda të njëjtës njësi kryesore, pa kaluar totalin e kuotave për njësi kryesore, dhe njofton zyrtarisht MASR për vendimin e senatit akademik mbi përshtatjen e kuotave të programeve të studimit. Në rast se përshtatja e kuotave është sipas përcaktimeve ligjore, MASR njofton IAL-të, RASH dhe QSHA për konfirmimin e përshtatjes së kuotave.”.
e) Në pikën 1, të shkronjës “E”, të Kreut II, fjalët “deri në 10 (dhjetë)” zëvendësohen me fjalët “deri në 5 (pesë)”.
f) Pika 5, e shkronjës “B” të Kreut II, pika 6 e shkronjës “C” të kreut II dhe pika 5 e shkronjës “E” të Kreut II, shfuqizohen. 
g) Në pikën 2 dhe 5, të shkronjës “A”, të Kreut III, fjalët “7 faza 48-orëshe”, zëvendësohen me fjalët “6 faza 48-orëshe”.
h) Fjalia e fundit e pikës 7, e shkronjës “G”, të Kreut III, ndryshohet si më poshtë: “IAL-të gjatë regjistrimeve respektojnë renditjen e raundit paraardhës të kandidatëve deri në plotësimin e kuotave.”.

i) Në pikat 2 dhe 5, të shkronjës “D”, të Kreut III, fjalët “5 faza 48-orëshe”, zëvendësohen me fjalët “4 faza 48-orëshe”.
j) Në pikën 4, të Kreut IV/1, fjalët “në vitet e ndërmjetme të programeve të studimit,”, shfuqizohen.
k) Pika 3, e Kreut IV/2, ndryshohet si më poshtë:
 “3. Aplikimi të kryhet vetëm nga kandidatët që kanë përfunduar me sukses ciklin e arsimit të mesëm dhe plotësojnë:
a) kriterin e notës mesatare të përcaktuar në vendimin e Këshillit të Ministrave për vitin përkatës akademik, me përjashtim të kategorive të përjashtuara në këtë vendim;
b) kriteret shtesë të pranimit të vendosura nga vetë IAL-të për programet e studimit për të cilët aplikojnë.”.
l) Në pikën 2, të Kreut IV/4, pas fjalëve “të shpallin”, shtohen fjalët “në Portalin U-Albania”.
m) Pikat 4 dhe 5, të kreut IV/4, ndryshohen si më poshtë:
 “4. Regjistrimi i kandidatëve në programet e studimit ku janë shpallur fitues të zhvillohet pranë sekretarive mësimore përkatëse të IAL-ve publike dhe jopublike në Portalin U-Albania, përkatësisht deri në datat e përcaktuara në shtojcën nr. 10, të këtij udhëzimi.
5. IAL-ja shpall në vende të dukshme dhe publikon në Portalin U-Albania dhe në faqen e saj elektronike zyrtare (web), listën emërore të kandidatëve të regjistruar brenda datave përkatëse të përcaktuara në shtojcën nr. 10, të këtij udhëzimi. 
[bookmark: _GoBack]n) Fjalia e dytë e pikës 13, të Kreut IV/4, ndryshohet si më poshtë:
“Kandidatët fitues regjistrohen në Portalin U-Albania dhe pranë sekretarisë mësimore që mbulon programin e studimit”.
o) Pas pikës 17, të kreut IV/4, shtohet pika 18) si më poshtë:
 “Për çdo vit akademik, brenda datës 30 nëntor, RASH-i përcjell me shkresë zyrtare në QSHA regjistrimet përfundimtare të ciklit të dytë, në format elektronik, të dhënat e mëposhtme:
a) emri i IAL;
b) njësia kryesore e IAL-së;
c) cikli i studimit;
d) programi i studimit;
e) data e regjistrimit;
f) të dhënat personale të kandidatit të regjistruar;
g) IAL në të cilën ka kryer ciklin e parë të studimeve”.
p) Në pikën 9 të kreut IV/6, shtohet shkronja “g” me këtë përmbajtje:
 “g. Kopje e njësuar e librezës së punës.”.
q) Pas pikës 1 të Kreut V, shtohet pika 1/1 më këtë përmbajtje: 
“1/1. Çdo regjistrim i kryer në kundërshtim me kuadrin ligjor në fuqi, këtë udhëzim dhe jashtë datave të përcaktuara në kalendarin e procedurave të aplikimit dhe të regjistrimit, të miratuar nga QSHA dhe RASH, konsiderohet i pavlefshëm dhe kandidatët nuk pajisen me numër matrikullimi.”.
2. Ngarkohen për zbatimin e këtij udhëzimi, Sekretari i Përgjithshëm në Ministrinë e Arsimit, Sportit dhe Rinisë, Qendra e Shërbimeve Arsimore, Qendra Ndërinstitucionale e Rrjetit Akademik Shqiptar, drejtoritë rajonale dhe zyrat vendore të arsimit parauniversitar dhe IAL-të publike dhe jopublike.
Ky udhëzim hyn në fuqi pas botimit në Fletoren Zyrtare. 

MINISTËR I ARSIMIT, SPORTIT DHE RINISË
Besa Shahini






